అటల్ బిహారీ వాజపేయి
సానుకూల జాతీయవాద భావజాలపు ప్రభావంతో భారతీయ జనతాపార్టీ 1995లో బలమైన పార్టీగా అవతరించింది. 1996 సార్వత్రిక ఎన్నికలలో లోక్‌సభలో అత్యధిక స్థానాలు గెలుచుకున్న పార్టీగా బి.జె.పి అవతరించింది. ఆనాటి రాష్ట్రపతి శంకర్ దయాళ్ శర్మ, వాజపేయిని ప్రభుత్వం ఏర్పాటు చేసేందుకు ఆహ్వానించాడు. వాజపేయి భారత 10వ ప్రధానమంత్రి అయ్యాడు. కానీ బి.జె.పి ఇతర పార్టీల మద్దతును కూడగట్టుకొవటంలో విఫలమై, వాజపాయి ప్రభుత్వం సభలో ఆధిక్యతను నిరూపించుకోలేకపోయింది. పార్లమెంటులో మెజారిటీ పొందలేమని స్పష్టమైన వెంటనే, 13 రోజుల అనంతరం వాజపేయి తన పదవికి రాజీనామా చేశాడు.
రాజేంద్ర కుమారి బాజ్‌పేయ్‌
1962 నుంచి 77వరకు ఉత్తరప్రదేశ్ అసెంబ్లీలో ఆమె ఎమ్మెల్యేగా వ్యవహరించారు. ఉత్తరప్రదేశ్ కాంగ్రెస్ కమిటీకి ముఖ్యనేతగా కూడా ఉన్నారు. ఆప్పటి భారత ప్రధాని ఇందిరాగాంధీ ఆంతరంగికుల్లో రాజేంద్ర కుమారి ఒకరు. 1970 నుంచి 77 వరకు ఉత్తరప్రదేశ్ రాష్ట్ర కేబినేట్ లో వివిధ మంత్రిత్వ శాఖలకు మంత్రిగా పనిచేశారామె. ఆ తరువాత సీతాపూర్ నుంచి 1980, 1984, 1989 ఎన్నికల్లో మూడుసార్లు వరసగా లోక్ సభకు ఎంపిగా ఎన్నికయ్యారు. 1984 నుంచి 86వరకు సాంఘిక సంక్షేమ మంత్రిత్వ శాఖకు కేంద్రమంత్రిగా పనిచేశారు ఆమె. 1986 నుంచి 87 వరకు కార్మిక శాఖా మంత్రిగానూ, రాజీవ్ గాంధీ ప్రభుత్వంలో సంక్షేమ శాఖా మంత్రిగానూ వ్యవహరించారు రాజేంద్ర కుమారి. 1995 మే 2 నుంచి 1996 ఏప్రిల్ 22 వరకు పాండిచ్చేరికి లెఫ్టెనెంట్ గవర్నర్ గా కూడా చేశారామె.